jkorsvik/nowiki_second_scrape_merged huggingface dataset:
Symphonie fantastique

Symphony Fantastique: Épisode de la vie d'un Artiste ... en cinq parties (Fantastisk symfoni: En episode i en kunstners liv ...  i fem deler), op. 14, er en program-symfoni i fem satser skrevet av den franske komponisten Hector Berlioz i 1830. Urpremieren fant sted i desember i Paris samme år. Symfonien står som et viktig verk i den tidlige romantiske perioden, og blir årlig framført i konsertsaler over hele verden.
Symphonie fantastique er den første symfonien til å ta i bruk den såkalte idée fixe; en enkeltmelodi som dukker opp i flere ulike forkledninger gjennom verket. Dette ble en forløper for ledemotivene kjent i musikken til senere komponister som Wagner og Strauss. Videre er symfonien spesiell fordi Berlioz her benyttet utelukkende instrumentalmusikk til å presentere et større fortellerdrama. Med andre ord kan en si at Symphonie fantastique er en «opera uten ord». Dette kommer tydelig fram i Berlioz' egne kommentarer til hvordan verket skal framføres:

Komponistens intensjon har vært å utvikle forskjellige episoder i en kunstners liv, på en slik måte at disse kan behandles musikalsk. Siden verket ikke kan framføres med ord, må det instrumentale dramaet iscenesettes på forhånd. Det følgende programmet må derfor betraktes som teksten i en opera, som støtte til de ulike satsene og for å gi motivasjon til karakterene og uttrykkene i verket.


== Oppbygning ==
I verket foretar helten en visuell vandring (i opiumrus) fra den første forelskelsen til sin egen henrettelse for mordet på sin elskede. Symfonien består av fem satser:

I Rêveries. Passions (Drømmer. Følelser)
II Un Bal (Et ball)
III Scène aux champs (I landsbygda)
IV Marche au Supplice (Marsjen til skafottet)
V Songe d'une nuit du Sabbat (En heksesabbat)


== Instrumentasjon ==
Verket krever et stort orkester på over 90 musikere:

2 fløyter, 2 oboer, 2 klarinetter, 4 fagotter
4 valthorn, 2 kornetter, 2 trompeter, 3 tromboner, 2 tubaer
2 pauker, cymbaler, tenor-tromme, basstromme, klokker (stemt i C og G)
4 harper
Strykere (Berlioz spesifiserte minst 15 førstefioliner, 15 andrefioliner, 10 bratsjer, 11 celloer og 9 kontrabasser i partituret)


== Referanser ==


== Eksterne lenker ==
Fritt tilgjengelige noter av symfonien på International Music Score Library Project (IMSLP)
Amund Wendelbo

Amund Wilhelm Leholm Paulsen Wendelbo (født 8. juni 1863 på Foldereid i Nord-Trøndelag, død 26. mars 1922 i Steinkjer) var en norsk banksjef, forretningsmann, underoffiser og politiker (V).
Han var vokste opp på «lensmannsgården» på Foldereid som sønn av gårdbruker Paul Christian Petersen Wendelbo og hustru Anne Amundsdatter Bach. På farssiden var han tremenning av Kolvereids ordfører Christian Wendelbo Strand. Deres tippoldefar var den første til å bruke slektsnavnet Wendelbo, som viser til Vendsyssel i Danmark. På morssiden var han oldebarn av stortingsmann og lensmann Ole Jacobsen Mehlum. Amund Wendelbo giftet seg med Lina Marie Johannesdatter Ystad. De fikk fire barn.
Han gikk underoffiserskolen i Trondhjem, hvorpå han fikk en stilling som lensmannsbetjent i Grong. Wendelbo tjenestegjorde i underoffiserkorpset på Steinkjersannan fra 1889 til han tok avskjed med fanejunkers grad i 1909.Wendelbo begynte som fullmektig i Stenkjær Privatbank, hvor han i 1899 ble banksjef. Han var med på å etablere Stenkjær Dampsag og Høvleri, Stenkjær mekaniske Værksted og Stenkjærfossens Mølle & Elektrisitetsverk – i det siste foretaket var han disponent fra 1902 til kommunaliseringen i 1919, ved siden av banksjefstillingen. Han var også med på å kjøpe venstreorganet Indtrøndelagen i 1902. Wendelbo var banksjef i Stenkjær Privatbank frem til sin død for egen hånd i 1922, da banken også gikk fallitt.Wendelbo var Steinkjers ordfører i årene 1914, 1915, 1916 og 1919, valgt som venstremann.
Han var sentral i avholdsbevegelsen som skattmester i Norges storlosje av IOGT.


== Referanser ==
Lena Beate Karlsen

Lena Beate Karlsen (født 28. august 1966) er en norsk lokalpolitiker. Hun representerer Høyre og er fra høsten 2011 varaordfører i Halden kommune. Det er hennes første periode i kommunestyret.


== Kilder ==
«Høyre tar toppjobbene i Halden», Halden Arbeiderblad 4. oktober 2011; besøkt 4. juni 2013.
Lene Elisabeth Strøm

Lene Elisabeth Strøm (født 15. oktober 1973) er en norsk lokalpolitiker. Hun representerer Høyre. Høsten 2011 blei hun valgt til varaordfører i Hvaler kommune. Høsten 2012 blei hun etter søknad fritatt fra varaordførervervet, men fortsatte som medlem av formannskapet.Strøm arbeider som daglig leder ved Hvaler Gjestgiveri.


== Referanser ==


== Kilder ==
TV2s velgerguide; besøkt 4. juni 2013.
Christian Granli

Christian Granli-Østmark  (født 15. august 1986) er en norsk lokalpolitiker. 
Han er gift med Ole André Granli-Østmark (f. 5. februar 1987) 
Han representerer Høyre. I kommunestyreperioden 2011-2015 var han varaordfører i Trøgstad kommune. Etter kommunevalget 2015 gikk han over som opposisjonsleder i Trøgstad.
Granli-Østmark jobbet hos Travel Retail Norway på Oslo lufthavn (Gardermoen) Han har tidligere jobber i dagligvarehandel.
Han er utdannet sommelier ved Beveage Academy, der han har fullført studiet Beverage Diploma. Det betyr at han er vinkelner, ølkelner, bartender og coffee sommelier.
I 2007 vant han  Ungdommens kulturpris for Østfold for sitt arbeid for unge homofile.


== Kilder ==
TV2s velgerguide; besøkt 4. juni 2013.
«"Jeg kommer ut av skapet hver dag"», Fredriksstad Blad 3. april 2007; besøkt 4. juni 2013.
John Dokken

John-Arvid Dokken (født 8. mars 1963) er en norsk lokalpolitiker. Han representerer Høyre og er fra høsten 2011 varaordfører i Spydeberg kommune. 
Dokken arbeider hos NAF. 


== Kilder ==
TV2s velgerguide; besøkt 4. juni 2013.
Benedicte Dyvik

Benedicte Harriet Løvenskiold Dyvik (født 14. desember 1955) er en norsk lokalpolitiker. Hun representerer Høyre og er fra høsten 2011 varaordfører i Våler kommune i Østfold. 


== Kilder ==
«Reidar Kaabbel blir Vålers neste ordfører», Moss Avis 16. september 2011; besøkt 4. juni 2013.


== Eksterne lenker ==
Benedicte Dyvik på Høyres nettsider
Kjell Gudmundsen

Kjell Gudmund Gudmundsen (født 3. mars 1950) er en norsk lokalpolitiker. Han representerer Høyre og er fra høsten 2011 varaordfører i Nesodden kommune.


== Kilder ==
TV2s velgerguide; besøkt 4. juni 2013.
Protokoll fra kommunestyremøte 29. september 2011; besøkt 4. juni 2013.
Harald Vaadal

Harald Vaadal (født 23. juli 1961) er en norsk lokalpolitiker. Han representerer Høyre og var fra høsten 2011 varaordfører i Oppegård kommune.
Vaadal er oberstløytnant og fra 2008 stabssjef og nestkommanderende på Krigsskolen.


== Kilder ==
TV2s velgerguide; besøkt 4. juni 2013.
Protokoll fra kommunestyremøte 29. september 2011; besøkt 4. juni 2013.
Notis i Forsvarets forum mars 2008, side 52.
Per Anders Owren

Per Anders Owren (født 12. november 1946) er en norsk lokalpolitiker som har representert partiet Høyre. Owren ble valgt inn i kommunestyret i Asker fra 2003, og var varaordfører i Asker kommune fra 2011 til 2015. Han har også vært leder for Asker Høyre.
Owren er siviløkonom med en lang karriere i Norske Shell. Han ble i 2011 valgt til president i Norges Rytterforbund.


== Kilder ==
«Presidenten går av», hest.no 28. november 2011; besøkt 4. juni 2013.
TV2s velgerguide; besøkt 4. juni 2013.
Budstikka 09. juni 2015: A-Å Maktlisten – Per Anders Owren
Eli Stensby

Eli Pauline Stensby (født 25. november 1952) er en norsk lokalpolitiker. Hun representerer Høyre og er fra høsten 2011 varaordfører i Ullensaker kommune.
Stensby er sjukepleier av yrke.


== Kilder ==
«Varaordfører på heltid», Romerikes Blad 14. oktober 2011; besøkt 4. juni 2013.
Sidsel Gro Mobrenna

Sidsel Gro Mobrenna (født 19. mai 1942 på Vestmarka i Eidskog) er en norsk lokalpolitiker. Hun representerer Høyre og er fra høsten 2007 varaordfører i Eidskog kommune.
Mobrenna har bak seg en lang yrkeskarriere i Telenor, seinest som informasjonsmedarbeider. 


== Kilder ==
«Tante Sofie i førersetet», Glåmdalen 28. oktober 2007; besøkt 4. juni 2013.
TV2s velgerguide; besøkt 4. juni 2013.
Sissel Frang Rustad

Sissel Frang Rustad (født 29. september 1962) er en norsk lokalpolitiker.
Hun var varaordfører i Åmot kommune fra 2011 til 2015 og medlem av Hedmark fylkesting fra 2017 til 2019, som representant for Høyre.Rustad er frisør og gårdbruker av yrke.


== Referanser ==
Gunveig E. Eggen

Gunveig Elvsæter Eggen (født 29. januar 1942 i Engerdal) er en norsk lokalpolitiker. Hun representerer Høyre og er fra høsten 2011 varaordfører i Engerdal kommune. Hun har vært aktiv i kommunepolitikken sia 1980. Hun er gift med den tidligere skiløperen Jo Eggen, Gjermund Eggens tvillingbror, og har drevet gårdsturisme fra heimgården Galten gård.
Eggen var i perioden 1985–89 tredje vararepresentant til Stortinget for Hedmark Høyre.


== Kilder ==
«Overtok ordførerkjedet», Østlendingen  2. november 2011; besøkt 4. juni 2013.
«Måtte bo hjemmefra», Lokalavisa Sør-Østerdal  25. juni 2011; besøkt 4. juni 2013.
Historieoversikt på Galten Gårds nettsted; besøkt 4. juni 2013.
Biografi på Stortingets nettsted; besøkt 4. juni 2013.
Her

Her er en amerikansk romantisk science fiction-film fra 2013. Filmen er skrevet og regissert av Spike Jonze, og har Joaquin Phoenix i hovedrollen. Amy Adams, Rooney Mara, Olivia Wilde og Scarlett Johansson spiller andre roller.


== Om filmen ==
Filmen kommer i november 2013 i USA, mens dato fremdeles ikke er bestemt i Norge.


== Handling ==
Den enslige forfatteren Theodore (Joaquin Phoenix) forelsker seg til sin overraskelse i sitt eget datasystem, som han nettopp har kjøpt og designet for at det skal kunne skaffe ham alt han måtte ønske seg i livet sitt.


== Rolleliste ==
Joaquin Phoenix som Theodore
Amy Adams som Amy
Rooney Mara som Catherine
Olivia Wilde som Blind Date
Scarlett Johansson som Samantha (stemme)
Portia Doubleday som Isabella
Chris Pratt
Katherine Boecher
Sam Jaeger som Dr. Johnson
Luka Jones som Mark Lewman
Laura Kai Chen som Tatiana
Jen Kuhn som Kathy C.


== Annet ==
Carey Mulligan skulle opprinnelig spilt rollen til Rooney Mara, men måtte trekke seg grunnet andre prosjekter.
Samantha Morton innehadde opprinnelig stemmen som Samantha og spilte til og med inn alle replikkene, men regissør Spike Jonze innså når han satt på klipperommet at stemmen hennes var feil for rollen. Scarlett Johansson ble hentet inn i stedet.


== Eksterne lenker ==
Offisielt nettsted 
(en) Her (film) – kategori av bilder, video eller lyd på Commons 
(en) Her på Internet Movie Database 
(no) Her hos Filmfront 
(sv) Her i Svensk Filmdatabas 
(da) Her i Danmark Nationale Filminstitut 
(fr) Her på Allociné 
(nl) Her på MovieMeter 
(en) Her på AllMovie 
(en) Her på Turner Classic Movies 
(en) Her på Rotten Tomatoes 
(en) Her på Metacritic
Xpert TV

Xpert TV er en costaricansk fjernsynskanal som opereres av Teletica. Den befinner seg på kanalplass 33, og het opprinnelig Canal 33. Kanalens slagord er «Todo lo que necesita saber de boca de los Expertos» («Alt du trenger å vite fra ekspertenes munn»).


== Eksterne lenker ==
Teleticas offisielle hjemmeside
Repretel Canal 6

Repretel Canal 6 er en costaricansk fjernsynskanal som eies og opereres av Repretel. Den ble starta opp i 1995, og er mediagruppas flaggskipskanal. Kanalens logo er en rød sirkel med tallet 6 i hvitt.
Kanalen har et variert programutvalg, med både nyheter, debatter, idrett, filmer og serier.


== Eksterne lenker ==
Repretels offisielle hjemmeside
Programoversikt for Canal 6
International Phonetic Association

International Phonetic Association (på norsk: Det internasjonale fonetikkforbundet) har som formål å fremme vitenskapelige studier av fonetikk og å fremme praktisk bruk av denne vitenskapen.Forbundet er ansvarlig for Det internasjonale fonetiske alfabetet, et alfabet med egne bokstaver, diakritiske tegn og prosodiske markeringer for alle språklyder som brukes i ett eller flere av verdens språk.
I siste utgave av alfabetet (fra 2005) er det 107 bokstaver, 52 diakritiske tegn og 4 prosodiske merker.Forbundet ble stiftet i Paris i 1886 og Det internasjonale fonetiske alfabetet ble første gang utgitt i 1888.


== Referanser ==


== Eksterne lenker ==
(en) Offisielt nettsted
Sinart Canal 13

Sinart Canal 13 er en costaricansk statlig fjernsynskanal som eies og opereres av Sistema Nacional de Radio y Televisión de Costa Rica (SINART). Kanalen ble starta 15. september 1978, og har som uttalt mål å støtte opp om kultur og utdanning i landet. Programtilbudet er variert og dekker emner som kultur, idrett, nyheter og musikk.


== Eksterne lenker ==
Offisielt nettsted 
Kanalens Facebook-side
CDR Canal 2

CDR Canal 2 er en costaricansk fjernsynskanal som eies og drives av Repretel. Den ble starta opp 16. august 2011, og sender radioprogrammer fra ulike stasjoner. Forkortelsen CDR står for «Central de Radios».


== Eksterne lenker ==
Repretels offisielle nettsted
Repretel Canal 4

Repretel Canal 4 er en costaricansk fjernsynskanal som eies og drives av Repretel. Den ble starta opp i 2000, som Repretels tredje kanal, da selskapet kjøpte den fra meksikanske TV Azteca. Logoen er en lysegrønn sirkel med tallet 4 i hvitt.
Programtilbudet består hovedsakelig av barneprogrammer, tegnefilmer, såpeserier og filmer.


== Eksterne lenker ==
Repretels offisielle nettsted
Programoversikt for Canal 4
Oslo Voksenopplæring Skullerud

Oslo Voksenopplæring Skullerud (Oslo VO Skullerud) er en skole på Skullerud i bydel Østensjø som tilbyr voksenopplæring i norsk og samfunnskunnskap for innvandrere, og spesialundervisning for voksne med særlige behov, inkludert hørselshemmede. Skolens lokaler er i Olaf Helsets vei, like ved Skullerud stasjon.
Skolen har en filial på Holmlia med rundt 130 kursdeltakere.
Skolen har tidligere tilbudt egen undervisning for norske rom rettet mot lese- og skriveopplæring, IKT og matematikk, men også arbeidsrettede kurs, eksempelvis førerkortkurs eller næringsetableringskurs. Dette tilbudet er nå erstattet av Skolelostjenesten, en enhet i Osloskolen som arbeider med å bistå norske romelever og skolene de går på med undervisning, leksehjelp og skole-hjem samarbeid.


== Eksterne lenker ==
Offisielt nettsted
Repretel Canal 11

Repretel Canal 11 er en costaricansk fjernsynskanal som eies og drives av Repretel. Den ble starta opp i 1996, da selskapet kjøpte den fra konkurrenten Teletica. Logoen er en gul sirkel med tallet 11 i hvitt. Den er Repretels nest mest sette kanal, etter Canal 6.


== Eksterne lenker ==
Repretels offisielle nettsted
Programoversikt for Canal 11
Kodi Smit-McPhee

Kodi Smit-McPhee (født 13. juni 1996 i Adelaide) er en australsk skuespiller.


== Karriere ==
Kodi Smit-McPhee fikk sitt gjennombrudd i 2009 da han spilte Viggo Mortensens sønn i dramafilmen The Road. I 2010 spilte han sammen med Chloë Grace Moretz i skrekkfilmen Let Me In, den amerikanske nyinnspillingen av La den rette komme inn fra 2008. Han hadde også hovedstemmen i animasjonsfilmen ParaNorman i 2012.
I 2013 spilte han Benvolio i Romeo og Julie, mens han i 2014 hadde en av hovedrollene i Dawn of the Planet of the Apes, oppfølgeren til Rise of the Planet of the Apes fra 2011.


== Filmografi ==
Stranded (2006) – Teddy
Fatal Contact: Bird Flu in America (2006) – Toby Connelly (TV-film)
Nightmares & Dreamscapes: From the Stories of Stephen King (2006) – Brandon / Jackson Evans (2 episoder)
End of Town (2006) – Brother (kortfilm)
Monarch Cove (2006) – Young Jake (4 episoder)
Romulus, My Father (2007) – Raimond
The King (2007) – Young John Wesley (TV-film)
The Tender Hook (2008) – Jimmy
The Adventures of Charlotte and Henry (2008) – Henry (TV-film)
Tiny Town (2008) – Davis (kortfilm)
The Road (2009) – Boy
Matching Jack (2010) – Finn
Let Me In (2010) – Owen
Dead Europe (2012) – Josef
ParaNorman (2012) – Norman Babcock (stemme)
A Birder's Guide to Everything (2013) – David Portnoy
The Congress (2013) – Aaron Wright
The Wilderness of James (2013) – James Charm
Romeo og Julie (2013) – Benvolio
Young Ones (2014) – Jerome Holm
Dawn of the Planet of the Apes (2014) – Alexander
Slow West (2015) – Jay Cavendish
Gallipoli (2015) – Thomas «Tolly» Johnson
X-Men: Apocalypse (2016) – Kurt Wagner / Nightcrawler
Deadpool 2 (2018) – Kurt Wagner / Nightcrawler
Alpha (2018) – Keda


== Referanser ==


== Eksterne lenker ==
(en) Kodi Smit-McPhee – kategori av bilder, video eller lyd på Commons 
(en) Kodi Smit-McPhee på Internet Movie Database 
(sv) Kodi Smit-McPhee i Svensk Filmdatabas 
(da) Kodi Smit-McPhee på Filmdatabasen 
(da) Kodi Smit-McPhee på Scope 
(fr) Kodi Smit-McPhee på Allociné 
(en) Kodi Smit-McPhee på AllMovie 
(en) Kodi Smit-McPhee hos Rotten Tomatoes 
(en) Kodi Smit-McPhee hos The Movie Database 
(en) Kodi Smit-McPhee hos Behind The Voice Actors
Extra TV 42

Extra TV 42 er en costaricansk fjernsynskanal. Den eies og drives av Grupo Extra, som også gir ut tabloidavisa Diario Extra. Programtilbudet består hovedsakelig av nyheter og sport.


== Eksterne lenker ==
Offisielt nettsted
Grønland voksenopplæringssenter

Grønland voksenopplæringssenter ( GVO) er en skole for innsatte og løslatte innenfor kriminalomsorgen som har behov for å styrke sin kompetanse og mulighet for videre utdanning og arbeid. GVO tilbyr sine deltakere å ta fag som privatister på grunnskolenivå eller på videregående nivå innenfor yrkesfaglige programfagsområder samt studieforberedende fag. I tillegg har skolen bl.a. ulike kurs i praktiske fag som frisør, matfag og musikk samt språkfag i norsk og engelsk på ulike nivå. Det jobbes i små grupper med mulighet for særskilt tilrettelegging for den enkelte. Skolen samarbeider med arbeidsdriften i fengslene om praktisk opplæring og lærlinger. Påbegynt opplæring i fengselet kan videreføres ved løslatelse ved skolens oppfølgingsklasse ved Tilbakeføringssenteret G26. Avdelingen er samlokalisert med Røde Kors, Nettverk etter soning, og samarbeider tett om felles deltakere. GVO gir også opplæring ved institusjonen Tyrili og har en rådgiver tilknyttet Narkotikaprogram med domstolskontroll ved Oslo friomsorgskontor. Skolens administrasjon er lokalisert i Tilbakeføringssenteret G26.


== Avdelinger ==
GVO har tett samarbeid med Kriminalomsorgen. Skolen har en avdeling på Grorud som ivaretar opplæring for kvinner i Bredtveit fengsel- og forvaringsanstalt og avdeling for åpen soning, B2. På Grønland ligger skolens største skoleavdeling som er lokalisert i Oslo fengsel. Oppfølgingsklassen er samlokalisert med Røde Kors, Nettverk etter soning, på Storo. Det gis også undervisning på Tyrili, Kampen og Tyrili, Arena. 


== Rektorer ==
Kristin Husby (2010-)
Marit Gran fram til 2010


== Eksterne lenker ==
skolens nettsider
Léon Heuzey

Léon Alexandre Heuzey (født 1. desember 1831 i Rouen, død 8. februar 1922 i Auteuil) var en fransk arkeolog.
Heuzey var professor ved École des beaux arts og seinere leder for antikkavdelingen ved Louvre. Heuzey var en av de fremste forskerne som har kommet ut av École d’Athènes. Hans (sammen med arkitekten Daumets) ekspedisjon til Makedonia ga spesielt gode resultater, blant annet oppdagelsen av en storartet gresk villa ved Palatitza (i det sørlige Makedonia) og av et gravrelief ved Farsalos. Heuzey var medlem av Institut de France (1874).
Heuzey døde i 1922, og er gravlagt på Cimetière d´Auteuil.


== Bibliografi (utvalg) ==
1862 – Mont Olympe et l'Acarnanie
1864-67 – Mission archéologique de Macédoine
1877 – Nouvelles recherches sur les terres cuites grecques
1878-83 – Les figurines antiques de terre cuite au musée du Louvre
1882 – Catalogue des terres cuites du Louvre
1893 – Les origines orientales de Vart
1897 – Sceaux inédits des rois d’Agadé


== Referanser ==


== Kilder ==
 Denne artikkelen er helt eller delvis basert på materiale fra Heuzey, Léon i Nordisk familjebok, utgitt mellom 1904 og 1926 – i dag offentlig eiendom.
INS «Mysore» (D60)

INS «Mysore» (D60) er en jager (eng. guided missile destroyer) av Delhi-klassen som er i aktiv tjeneste for den indiske marinen. Skipet har fått sitt navn etter Mysore, den nest største byen i den indiske delstaten Karnataka.
INS «Mysore» ble bygget ved Mazagon Dock Limited i Mumbai. Kjølen ble lagt ned i februar 1991 og skipet ble sjøsatt 4. juni 1993. Utprøving til sjøs begynte i Arabiahavet i mars 1999, og INS «Mysore» ble satt inn i aktiv tjeneste 2. juni 1999, av den daværende indiske statsministeren Atal Bihari Vajpayee. Skipets første kommanderende offiser var kaptein Rajiv Dhamdhere. Skipet er etterfølgeren til INS «Mysore» (1957), som tjenestegjorde for den indiske marinen i perioden 1957−1985.


== Operasjoner ==


=== Colombo (2008) ===
I august 2008 lå INS «Mysore» og INS «Ranvir» (D54) ankret opp like utenfor srilankisk territorialfarvann for å sørge for sikkerheten til den indiske statsministeren Manmohan Singh og andre høytstående tjenestemenn under det 15. SAARC-møtet i Colombo.


=== Adenbukta (2008) ===

I november 2008 ble INS «Mysore» sendt til Adenbukta for å erstatte INS «Tabar» (F44), som en del av den indiske marinens innsats for å bekjempe piratvirksomhet utenfor kysten av Somalia. Den 13. desember 2008 fanget INS «Mysore» 23 sjøpirater og beslagla ammunisjon da piratene prøvde å kapre MV «Gibe», et skip som seilte under etiopisk flagg.


=== Libya (2011) ===
Den 26. februar 2011 ble INS «Mysore» sendt sammen med INS «Jalashwa» (L41) til Middelhavet for å evakuere indiske statsborgere fra Libya i kjølvannet av borgerkrigen som herjet landet samme år. Skipene hadde med seg sitt hele mannskap og et kontingent av marinens spesialstyrker.


=== Det indiske hav (2011) ===
Den 12. august 2011 oppdaget den indiske marinen at et iransk lasteskip, «Nafis-1», var ute av kurs. Etter å ha overvåket skipet i to dager, var det mistanke om at skipet hadde blitt kapret av pirater. 14. august ble INS «Mysore» kalt inn for å avskjære skipet. Besetningen på ni kaprere ble overrasket og skremt da de fikk øye på krigsskipet, og gjorde ikke noe forsøk på å yte motstand. Et Westland Sea King-helikopter med ni MARCOS-spesialsoldater ble sendt til det iranske skipet for å anholde de mistenkte. Piratenes automatgeværer ble funnet gjemt om bord på det kaprede fartøyet.


== Referanser ==


== Eksterne lenker ==
Bharat-Rakshak.com: Delhi (Type 15) Class (engelsk) Besøkt 14. mai 2014
Ola Karlgård

Ola Karlgård (født 25. mai 1867 i Sul i Verdal, død 18. februar 1952 i Levanger) var en norsk smed og politiker (V) som var Levanger bys ordfører i 1924, deretter ansatt som borgermester frem til 1936.
Han var sønn av gårdbruker Olaus Karlgård og hustru Dordi Holmli. Han reiste tidlig ut, og gikk i lære som smed hos Henrik Vinje i Levanger. Etter å ha praktisert som smed på Straumen i noen år, åpnet han i 1894 sitt smed- og maskinverksted i Levanger. En tid hadde han 15–16 ansatte. Han giftet seg i 1891 med Ingeranna Sefaniasdatter Gudding. De fikk 13 barn.Karlgård ble tidlig innvalgt i Levanger bystyre, hvor han ble sittende til og med 1924, valgt for Venstre. Det siste året var han også byens ordfører. Deretter ble han ansatt som borgermester etter avdøde Hans Buck, og ble sittende i stillingen frem til han avgikk med pensjon ved nyttår i 1936. Karlgård var også formann i skolestyret, forlikskommissær og valgmann. Han engasjerte seg også for målsaken, avholdsbevegelsen og sang- og musikklivet.


== Referanser ==
Khalid Alibaba

Khalid Alibaba (født 6. september 1996) er en bahrainsk svømmer som spesialiserer seg i butterfly. Han representerte landet sitt under Sommer-OL 2012 i London, der han røk ut i de innledende rundene på 100 meter butterfly.


== Referanser ==


== Eksterne lenker ==
(en) Khalid Alibaba – Olympedia 
(en) Khalid Alibaba – Sports-Reference (OL-resultater – arkivert)
Mohanad Ahmed Dheyaa Al-Azzawi

Mohanad Ahmed Dheyaa Al-Azzawi (født 21. september 1996) er en irakisk svømmer som spesialiserer seg i butterfly. Han representerte landet sitt under Sommer-OL 2012 i London, der han røk ut i de innledende rundene på 100 meter butterfly.


== Referanser ==


== Eksterne lenker ==
(en) Mohanad Ahmed Dheyaa Al-Azzawi – Olympedia 
(en) Mohanad Ahmed Dheyaa Al-Azzawi – Sports-Reference (OL-resultater – arkivert)